Pertanyaan 222: SEKOLAH RUKUN NEGARA PERINGKAT NEGERI SELANGOR
Dewan Undangan Negeri: selangor, Tahun 2020, Sesi 2
Pertanyaan oleh: Y.B. PUAN LIM YI WEI (N35 KAMPUNG TUNKU)
Jawapan oleh: Y.A.B. Dato' Menteri Besar

Y.B. PUAN LIM YI WEI

Apakah taburan demografik pelajar yang menghadiri Sekolah Rukun Negara peringkat negeri Selangor?

Apakah kriteria pemilihan peserta SRN?

Apakah program susulan "follow up" dengan peserta SRN agar penerapan semangat kenegaraan dan nilai-nilai yang diajar lebih efektif antara peserta?

Y.A.B. Dato' Menteri Besar

a) Program Sekolah Rukun Negara (SRN) diperkenalkan buat pertama kalinya pada tahun 2019 oleh Kementerian Belia dan Sukan Malaysia melalui Bahagian Pembangunan Rakan Muda, Jabatan Belia dan Sukan Negara. Program ini berperanan untuk memupuk dan menerapkan semangat cinta negara dan kebertanggungjawaban di kalangan generasi muda untuk berbnakti kepada masyarakat dan negara bangsa. Program ini dilaksanakan di seluruh negeri di mana Selangor adalah antara negeri yang terlibat dalam pelaksanaan program SRN yang telah diadakan di Politeknik Banting, Selangor dan pada 5 September 2019.

Program ini dilaksanakan selama satu (1) hari dengan mensasarkan penglibatan dari generasi muda. Pada peringkat awal, program ini menganggarkan seramai 200 penyertaan dari pelajar sekolah, IPTA dan IPTS. Walaubagaimanapun, program SRN ini telah mendapat sambutan menggalakkan yang menyaksikan seramai 222 orang pelajar terlibat dalam program SRN.

Daripada 222 peserta, seramai 128 orang adalah peserta lelaki dan 94 orang adalah peserta perempuan. Pecahan penyertaan mengikut bangsa pula adalah melibatkan 186 orang kaum Melayu, 2 orang kaum Cina, 33 orang peserta dari kaum India dan lain-lain adalah 1 orang.

Demografik Penyertaan

JANTINA/BANGSA MELAYU CINA INDIA LAIN-LAIN JUMLAH LELAKI 105 0 22 1 128 PEREMPUAN 81 2 11 0 94 JUMLAH KESELURUHAN 186 2 33 1 222

b) Sekolah Rukun Negara (SRN) ini terbuka penyertaannya kepada generasi muda di seluruh negara bagi mewujudkan generasi muda yang berfikiran strategic, minda terpuji, bertanggungjawab dan sentiasa yang bersih, kreatif, sikap yang bermanfaat kepada diri, bangsa, agama dan negara. Antara kriteria bagi peserta SRN ini adalah seperti berikut :-

• • • Majlis Belia Negeri/Daerah Persatuan-persatuan Belia • Belia tidak berpersatuan • Kepelbagaian bangsa, kaum dan agama •

Berumur 30 tahun dan ke bawah (14-25 tahun) Pelajar sekolah, pelajar IPTA/IPTS Sekretariat Rakan Muda IPTA/IPTS

c) Sekolah Rukun Negara (SRN) bertujuan untuk memberi dan meningkatkan pengetahuan generasi muda dalam mengaplikasikan nilai-nilai demokrasi. Seterusnya program ini dapat menjana perpaduan dan kesefahaman yang lebih erat menggunakan konsep intelektual dan lebih ilmiah melalui peranan yang dimainkan oelh agensi kerajaan dan NGO. Program SRN ini diteruskan pelaksanaannya pada tahun 2020 oelh Kementerian Belia dan Sukan Malaysia melalui Institut Pembangunan dan Kecemerlangan Kepimpinan (i-LEAD).

Kementerian Belia dan Sukan Malaysia melalui Jabatn Belia dan Sukan Negara sentiasa mempelawa para belia untuk terlibat sama dalam pelbagai program sebagai tindakan susulan kepada para peserta yang pernah menyertai program SRN. Justeru itu, Jabatan Belia dan Sukan Negeri Selangor membuka ruang dan peluang kepada mereka untuk terlibat dalam program pembangunan jati diri dan potensi diri melalui program-program Belia, Sukan dan Rakan Muda.